I aften er der valgdebat fra Mariagerfjord Kommune, og allerede nu kan du dele dine spørgsmål og forslag til, hvad kandidaterne skal diskutere.

Det er nu, du skal frem med de spørgsmål og tanker, du brænder inde med. Onsdag aften begynder TV2 Nord at sende valgdebatter op til kommunal- og regionsrådsvalget 16. november, og du kan være med til at bestemme, hvad politikerne skal debattere. Den første valgdebat sender vi i aften, og her er det Mariagerfjord Kommune, det skal handle om. Allerede nu kan du stille dine spørgsmål og komme med dit forslag til et emne, der skal debatteres i aften. Så kan det være, at det bliver taget op i aftenens udsendelse. Alt, du skal gøre, er at skrive til redaktion@tv2nord.dk - eller du kan kommentere vores tråd på Facebook.